
1. Цели на НВО в Х клас съгласно чл. 44, ал. 1 от Наредба № 11 за оценяване на резултатите от обучението на учениците:

-	диагностика на индивидуалния напредък и на образователните потребности на учениците от X клас;
-	мониторинг на образователния процес за прилагане на политики и мерки, насочени към подобряване на качеството на образованието;
-	установяване на степента на постигане на отделни очаквани резултати от обучението по математика, определени в учебната програма за съответния клас от първия гимназиален етап;
-	установяване на степента на постигане на отделни очаквани резултати от обучението по математика, определени в държавния образователен стандарт за общообразователна подготовка, в края на първи гимназиален етап;
-	измерване на степента на постигане на отделни компетентности, свързани с математиката и математическата грамотност, придобити в класовете от първия гимназиален етап.

2.  Учебно съдържание:

Системата от задачи по математика се определя от задължителното учебно съдържание съгласно утвърдените учебни програми по математика от VIII до X клас, като се прилагат знанията и уменията, придобити в обучението до X клас включително.




3. Вид и времетраене на изпита:

-	Изпитът от НВО е писмен.
-	Равнището на компетентностите се проверява писмено чрез тест с общо 17 задачи.
-	Времетраенето е 90 минути (два слети учебни часа).


4. Видове и брой задачи:

– 15 задачи с избираем отговор, с четири възможни отговора, от които точно един е правилният;
– 2 задачи с разширен свободен отговор, за решаването на които ученикът представя в писмен вид необходимите обосновки.

Оценявани знания, умения и отношения

- Познава реалните числа и умее да ги изобразява върху реалната права, сравнява ирационални числа, записани с квадратен корен и извършва операции с тях.
Решава квадратни уравнения по формулата за намиране на корените им и прилага формулите за връзка между корени и коефициенти на квадратно уравнение.
Извършва тъждествени преобразувания на рационални и ирационални изрази (съдържащи
квадратни корени).
- Решава:
–рационални уравнения, свеждащи се до линейни или квадратни;
–рационални неравенства без параметър, включително и по метода на интервалите;
–системи уравнения от първа и втора степен с две неизвестни без параметър чрез заместване или събиране;
–системи линейни неравенства с едно неизвестно без параметър;
–ирационални уравнения без параметър, записани с квадратни корени, съдържащи до два радикала.
-Знае основните равнинни геометрични фигури: триъгълник, четириъгълник, правилен многоъгълник и окръжност, основните забележителни точки в триъгълник, взаимното
положение на прави и окръжности и може да прилага техните свойства.

- Знае признаците за подобни триъгълници и умее да ги прилага. Знае:
–метрични зависимости в правоъгълен триъгълник и умее да го решава;
–синусова и косинусова теорема;
Умее да решава произволен триъгълник, правоъгълен и равнобедрен трапец, успоредник.
Определя по вид и намира ъгли, свързани с окръжност, познава вписани и описани многоъгълници, прилага метрични зависимости в окръжност.
Познава успоредност и перпендикулярност между прави и равнини в пространството и умее да ги прилага за намиране на елементи на права призма, пирамида, цилиндър, конус,
сфера и кълбо.

- Знае:
-понятието числова функция, начини на задаване;
-понятията линейна и квадратна функция;
-свойствата на линейната и на квадратната функция (монотонност, най–голяма и най– малка стойност)

-Умее да построява графики на линейна и квадратна функция. Пресмята стойности на:
-изучените рационални функции и на аргумента им;
-тригонометрични функции при зададен аргумент и на аргумента при зададена стойност на тригонометричната функция (за ъглите 30о, 45о, 60о).

Прилага формулите за:
–лица на равнинни фигури;
–лица на повърхнини и обеми на права призма, пирамида, цилиндър, конус, сфера и кълбо.
Конструира числова редица по дадено правило, знае аритметична и геометрична прогресия и техните свойства, решава практически задачи, свързани със сложна лихва.

Разбира на конкретно ниво смисъла на логическите съюзи „и“, „или“, „ако..., то...“, отрицанието „не“ и на релациите „следва“ и „еквивалентност“.
Разбира на конкретно ниво смисъла на понятията „за всяко“, „съществува“, „необходимо условие“, „достатъчно условие“ и „необходимо и достатъчно условие“.
Прилага метода на еквивалентните преобразувания при решаване на уравнения, неравенства и системи.
Разграничава  еквивалентни  от  нееквивалентни  преобразувания  при  решаване  на ирационални уравнения.
Знае понятието вектор, операциите събиране и изваждане на вектори, умножение на вектор с число.
Моделира:
–с квадратна функция;
–с уравнения, свеждащи се до квадратни;
–с дробни уравнения;
–със система уравнения от първа или втора степен с две неизвестни.
Оценява съдържателно получен резултат, коректност на аргументи и ги интерпретира; предвижда в определени рамки очакван от моделирането резултат.
Моделира процеси с прогресия.
Моделира с пермутации, комбинации и вариации.





Брошурата е разработена съгласно приетата от Педагогически съвет Училищна мотивационна стратегия за участие на учениците в НВО, раздел III.План за изпълнение, точка 1.Информираност и мотивация, Дейност:	Провеждане на информационна кампания за значението на НВО.
